Іпастась паэта-песенніка – гэта толькі частка творчасці Пранчака. Ён зайшоў і застаўся па трох тысячах адрасоў сваіх чытачоў, якія сталі ўладальнікамі ягонай “Беларускай Амерыкі” – кнігі пра нашых эмігрантаў з расповедам саміх жа эмігрантаў. Выданне, якое ўбачыла свет ў 1994 годзе, вельмі хутка стала бібліяграфічнай рэдкасцю. Па праву лічаць сябе шчасліўчыкамі кнігалюбы і прыхільнікі творчасці Л.Пранчака, у бібліятэках якіх ёсць гэты прыгожа аформлены і вельмі цікавы том.